Precious (filma)

Precious (Precious: Based on the Novel 'Push' by Sapphire bezala ere ezaguna) 2009ko Lee Daniels estatubatuar zinema zuzendariaren film dramatikoa da. Sapphire idazlearen 1996ko Push eleberrian oinarritzen da.

2009ko Sundanceko Zinemaldian estreinatu zen, non Ikusleen Saria, Drama onenaren Epaimahaiaren Saria, eta Mo'Nique aktorearentzat Epaimahaiaren Sari Berezia irabazi zituen. Cannesko Zinemaldian, Torontoko Zinemaldian eta Donostiako Zinemaldian ere eman zen, Toronto eta Donostian Ikusleen Saria eskuratu zuelarik. Oscar Sarietan zei izendapen jaso zituen, bi sari irabaziz: Egokitutako gidoi onenaren Oscar Saria eta Taldeko emakumezko aktore onenaren Oscar Saria (Mo'Nique).

 Sinopsia 

Filma 1987. urtean dago girotua eta Claireece "Precious" Jonesen istorioa kontatzen digu; inork beretzat nahiko ez lukeen giroan jaio eta bizi den 16 urteko neskatila. Bere aita absenteak bigarren aldiz utzi du haurdun, eta etxean, saminez beterik dagoen amaren esklaboa da ia-ia, eta harengandik etengabeko abusu fisikoak eta emozionalak jasaten ditu. Neskatilaren institutuan kaosa da jabe, baina bigarren hezkuntza amaitzen ari da, emaitza onekin eta sekretu ulertezin batekin: ez daki irakurtzen ezta idazten ere.

 Aktoreak 
 Gabourey Sidibe: Claireece "Precious" Jones
 Mo'Nique: Mary Lee Johnston
 Paula Patton: Ms. Blu Rain
 Mariah Carey: Ms. Weiss
 Lenny Kravitz: John McFadden erizaina
 Sherri Shepherd: Lisa
 Barret Helms: Tom Cruise, Preciousen irudimenezko mutilaguna
 Nealla Gordon: Mrs. Sondra Lichtenstein
 Stephanie Andujar: Rita Romero
 Chyna Layne: Rhonda Patrice Johnson
 Amina Robinson: Jermaine Hicks
 Xosha Roquemore: Jo Ann
 Aunt Dot: Toosie
 Angelic Zambrana: Consuelo
 Quishay Powell: Mongo
 Grace Hightower: Gizarte langilea
 Kimberly Russell: Katherine
 Bill Sage: Mr. Wicher

Sapphire idazlea cameo batean agertzen da.

 Kanpo estekak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Drama filmak
Kategoria:Afro-amerikar filmak
Kategoria:Bortxaketei buruzko filmak
Kategoria:Etxeko indarkeriari buruzko filmak
Kategoria:Familia disfuntzionalei buruzko filmak
Kategoria:Haurdunaldiari buruzko filmak
Kategoria:HIESari buruzko filmak
Kategoria:Irakasleei buruzko filmak
Kategoria:Intzestuari buruzko filmak
Kategoria:LGBTeei buruzko filmak
Kategoria:New Yorken girotutako filmak
Kategoria:Emakumezko bigarren aktore onenaren Oscar Saria irabazi duten filmak
Kategoria:Egokitutako gidoi onenaren Oscar Saria irabazi duten filmak
Kategoria:1980ko hamarkadan girotutako filmak
Kategoria:2009ko filmak
Kategoria:BAFTA film saridunak